CELEX: 62015CN0533
Language: da
Date: 2015-10-13 00:00:00
Title: Sag C-533/15: Anmodning om præjudiciel afgørelse indgivet af Bundesgerichtshof (Tyskland) den 13. oktober 2015 — Feliks Frisman mod Finnair Oyj

8.2.2016   
            
            
               DA
            
            
               Den Europæiske Unions Tidende
            
            
               C 48/8
            
         Anmodning om præjudiciel afgørelse indgivet af Bundesgerichtshof (Tyskland) den 13. oktober 2015 — Feliks Frisman mod Finnair Oyj
   (Sag C-533/15)
   (2016/C 048/14)
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger: Feliks Frisman
   
      Sagsøgt: Finnair Oyj
   
      Præjudicielle spørgsmål
   
   
               1)
            
            
               Skal artikel 5, nr. 1, litra a), i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige (1) område fortolkes således, at begrebet »sager om kontraktforhold« også omfatter et krav på kompensation i henhold til artikel 7 i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91, som gøres gældende over for et transporterende luftfartsselskab, som ikke er den pågældende passagers medkontrahent?
            
         
               2)
            
            
               Dersom artikel 5, nr. 1, i forordning (EF) nr. 44/2001 finder anvendelse:
               Skal afgangsstedet for den første delstrækning i forbindelse med en persontransport med en flyforbindelse, som består af flere flyvninger uden nævneværdigt ophold i omstigningslufthavnene, betragtes som opfyldelsessted i henhold til artikel 5, nr. 1, litra b), andet led, i forordning nr. 44/2001, selv om flyforbindelsen er blevet gennemført af forskellige luftfartsselskaber, og sagen er anlagt mod det transporterende luftfartsselskab for en anden delstrækning, hvor der er indtrådt en stor forsinkelse?
            
         
      (1)  EFT L 12, s. 1.